# Yritystukien arviointikriteerit 9.2.2018

Työryhmän asettamispäätöksen mukaan tavoitteena on laatia yritystukien uudistamisen tiekartta, jossa yritystukijärjestelmää kehitetään selkeämmäksi, paremmin yritysten uudistumista ja tuottavuutta edistäväksi sekä valtiontalouden kannalta kustannustehokkaammaksi huomioiden energia- ja ilmastostrategian tavoitteet. Tiekartassa yritystukijärjestelmän painopistettä siirretään yritysten ja elinkeinojen pitkän aikavälin tuottavuutta edistävään suuntaan.

Järjestelmän kehittämiseksi on arvioitava yksittäisiä tukia ja asetettava ne tuki- ja toimintaympäristökokonaisuuden viitekehykseen. Nykyisten tukien arviointi voidaan suorittaa kahdessa vaiheessa:

**A) Tukien yhteiskunnallisten ja taloudellisten tavoitteiden hyväksyttävyyden arviointi**

|  |  |  |  |  |  |  |
| --- | --- | --- | --- | --- | --- | --- |
| **Onko tuella selkeä hyväksyttävä taloudellinen tai yhteiskunnallinen tavoite?** | 0 | 1 | 2 | 3 | 4 | 5 |
| Tuottavuus pitkällä aikavälillä |  |  |  |  |  |  |
| Työllisyys pitkällä aikavälillä |  |  |  |  |  |  |
| Talouden rakenteiden uudistaminen |  |  |  |  |  |  |
| Kansainvälisen kustannuskilpailukyvyn turvaaminen |  |  |  |  |  |  |
| Huoltovarmuuden turvaaminen |  |  |  |  |  |  |
| Ympäristö- ja ilmastotavoitteet |  |  |  |  |  |  |
| Kestävän kehityksen edistäminen |  |  |  |  |  |  |
| Alueellisen kehityksen edistäminen |  |  |  |  |  |  |
| Sosiaalipoliittisten tavoitteiden edistäminen |  |  |  |  |  |  |
| Muu yhteiskunnallinen tavoite: |  |  |  |  |  |  |

0 = ei voida arvioida

1 = tuki toimii merkittävästi tavoitetta vastaan

2 = tuki toimii jossain määrin tavoitetta vastaan

3 = tuki on neutraali tavoitteen suhteen

4 = tuki edistää tavoitetta jossain määrin

5 = tuki edistää tavoitetta merkittävästi

**B) Tukien ns. tekninen arvio (virkamiestyön pohjalta)**

Tässä hyödynnetään olemassa olevaa tutkimustietoa, muuta saatavilla olevaa aineistoa sekä asiantuntija-arvioita. Tukien ns. tekniseen arviointiin työryhmä käyttää alla olevaa kriteeristöä:

|  |  |  |  |  |  |  |
| --- | --- | --- | --- | --- | --- | --- |
| 1. **Korjaako tuki todetun tai todennäköisen markkinapuutteen?** | 0 | 1 | 2 | 3 | 4 | 5 |
|  |  |  |  |  |  |
| 1. **Onko tuella positiivisia ulkoisvaikutuksia?** | 0 | 1 | 2 | 3 | 4 | 5 |
|  |  |  |  |  |  |
| 1. **Onko tuki tarkoituksenmukainen keino tavoitteen saavuttamiseksi?** (Esim. voitaisiinko sama tavoite saavuttaa sääntelyä muuttamalla tai onko tuki päällekkäinen) | 0 | 1 | 2 | 3 | 4 | 5 |
|  |  |  |  |  |  |
| 1. **Onko tukimuoto kustannustehokas?** | 0 | 1 | 2 | 3 | 4 | 5 |
|  |  |  |  |  |  |
| 1. **Aiheuttaako tuki mahdollisimman vähän hallinnollista rasitusta tuen saajalle ja myöntäjälle?** | 0 | 1 | 2 | 3 | 4 | 5 |
|  |  |  |  |  |  |
| 1. **Vääristääkö tuki mahdollisimman vähän yritysten välistä kilpailua Suomessa?** (esim. teknologianeutraalisuus) | 0 | 1 | 2 | 3 | 4 | 5 |
|  |  |  |  |  |  |
| 1. **Onko tukiohjelma tai ohjelmien ulkopuolinen yksittäinen tuki ensisijaisesti määräaikainen?** | 0 | 1 | 2 | 3 | 4 | 5 |
|  |  |  |  |  |  |
| 1. **Onko tuki vaikuttava eli muuttaako se yritysten käyttäytymistä tavoiteltuun suuntaan?** | 0 | 1 | 2 | 3 | 4 | 5 |
|  |  |  |  |  |  |

5 = Hyvän tuen kriteeri täyttyy

4 = Hyvän tuen kriteeri täyttyy suurimmaksi osaksi

3 = Hyvän tuen kriteeri täyttyy puoliksi

2 = Hyvän tuen kriteeri täyttyy vain vähän

1 = Hyvän tuen kriteeri ei täyty

0 = Ei voida arvioida

Ensimmäisessä vaiheessa tavoitteena on arvioida ja arvottaa keskenään erilaisia yhteiskunnallisia ja taloudellisia tavoitteita. Toisessa vaiheessa tavoitteena on arvioida, kuinka hyvin tuet toimivat näiden tavoitteiden saavuttamisessa. Tukien uudistaminen tulee kyseeseen, jos jompikumpi arvioinnin vaihe tuottaa negatiivisen tuloksen.

Tukien uudistamiseen pyritään pitkällä aikavälillä, jotta toimintaympäristö pidetään mahdollisimman ennustettavana ja muutoksiin jää sopeutumisaikaa.